Borod

Borod je obec v Bihárskej župe v Rumunsku. Nachádza sa na severovýchode župy a pozostáva z piatich dedín: Borod (sídlo obce), Borozel, Cetea, Cornițel, Šarany () a Valea Mare de Criș.

Demografia 

Slovenská menšina sa do obce dostala v rámci vnútornej kolonizácie najmä v 40. rokoch minulého storočia, keď sa Slováci sťahovali z vyššie položených obcí, kde nebola práca do dolín. Tu však veľká časť slovenského obyvateľstva, keďže žili oddelene od zvyšku slovenskej komunity asimilovala a splynula s miestnym obyvateľstvom. Preto sa tu dnes k slovenskej národnosti hlási pomerne malá časť obyvateľstva, hlavne v dedine Šarany, kde žilo v roku 2002 – 468 Slovákov zo 498 v celej obci. V Šaranoch sa nachádza aj základná osemročná škola a materská škola s vyučovacím jazykom slovenským.

História 
Prvýkrát sa spomína dedina Borod v registri zaplatených desiatkov z rokov 1291 - 1294. Osada Borod patrila pod obec Șinteu. V dokumentoch vystupuje pod názvami Magiarbarod, Magyarbarod, Nagybarod, Nagy Barod, Borodul Mare.

Turisticky atraktívne lokality 
 Nálezisko skamenelín v dedine Cornițel o rozlohe 0,01 ha.

Referencie

Pozri aj 
 Slováci v Rumunsku

Externé odkazy 
 Portál o Slovákoch v Rumunsku

Zdroj 
 
 Portál o Slovákoch v Rumunsku, časť pojednávajúca mimo iné aj o obci Borod

 
Obce v Bihárskej župe v Rumunsku
Sídla Slovákov v Rumunsku